Peter Micallef huwa l-iżjed deputat li ma tantx ħa jdum jokkupa din il-kariga. Dan hekk kif wara li jieħu l-ġurament bħala deputat, se jirriżenja biex jiġi Adrian Delia fil-Parlament. Fl-elezzjoni każwali li saret dalgħodu, Peter Micallef ġie elett b'1,719-il vot u b'hekk qed jieħu post Jean Pierre Debono, li ċeda s-siġġu tiegħu ftit tal-ġimgħat ilu. Però Peter Micallef kien ħabbar li se jċedi s-siġġu lil Dr Adrian Delia biex b'hekk isib postu fil-Parlament bħala Kap tal-Oppożizzjoni. Jes Saliba, li mexxa d-dibattiti bejn il-kandidati għall-ħatra ta' Kap ġdid tal-Partit Nazzjonalista, innota x-xebh bejn Peter Micallef u Adrian Delia. Nhar il-Ġimgħa li ġej Dr Delia mistenni jieħu l-ġurament bħala Kap tal-Oppożizzjoni u wara se jkun live fuq Xarabank flimkien ma' martu Dr Nickie Vella De Fremeaux.
Deputat għal ftit sigħat, jixbah lil Adrian Delia